Auchan creează noi oportunități de angajare pentru persoanele cu dizabilități
Auchan România, unul dintre cei mai importanți retaileri, recunoscut pentru prețurile mici, gamele adaptate și inovația comercială, își reafirmă angajamentul pentru incluziunea profesională a persoanelor cu dizabilități și anunță disponibilitatea a 100 de noi locuri de muncă pentru acestea, în întreaga rețea, potrivit unui comunicat emis redacției. Rolurile disponibile sunt deschise în toate magazinele Auchan și ATAC, în sediul central al companiei, inclusiv în cele mai noi locații ale retailerului - supermarketul Auchan Sky Garden și ATAC Chitila. Printre posturile disponibile se numără: operator de vânzări polivalent, consilier clienți la casele de marcat, în magazine, precum și achizitor, specialist aprovizionare, manager dinamică comercială, specialist suport tehnic, IT Business Analyst, etc. în sediul central.